|  |
| --- |
| **CENTRUL ŞCOLAR DE EDUCAŢIE**  **INCLUZIVĂ ORIZONT**  **Str. Traian Lalescu Nr. 3**  **Oradea, Bihor**  **cod poştal: 410174**  **tel. 0259-411 865**  **e-mail:** [**cseiorizont.oradea@yahoo.com**](mailto:cseiorizont.oradea@yahoo.com)  **Nr.înreg 4773 din 26 10 2018** |

VIZAT,

Inspector şcolar general,

prof. NOVAC-IUHAS ALIN- FLORIN

**REGULAMENT**

CENTRUL ŞCOLAR DE EDUCAŢIE INCLUZIVĂ ,,ORIZONT” ORADEA

ORGANIZEAZĂ ÎN DATA DE 21 MAI 2019,

***FESTIVALUL CULTURAL INTERNAŢIONAL ,,FLORI DE MAI”***

***Ediţia a XII-a***

Festivalul Cultural Internaţional ,,FLORI DE MAI” se află deja la cea de-a XII-a ediţie, devenind o tradiţie şi o mândrie a şcolii noastre. Ca în fiecare an, şi de această dată festivalul va fi organizat în luna mai. Scopul acestui proiect este acela de a aduce în atenţia comunităţii că şi elevii cu CES sunt capabili să creeze emoţie. Se urmăreşte ca elevii cu CES din şcolile speciale şi cei integraţi în şcolile de masă să socializeze, să schimbe impresii, dar şi să-şi descopere noi aptitudini.

Festivalul se realizează sub formă de concurs şi cuprinde 5 secţiuni la care copiii pot participa:

**Secţiunea 1**: Muzică - copiii vor performa pe scenă

a. Muzică - învăţământ special

b. Muzică - învăţământ integrat

**Secţiunea 2**: Dans - copiii vor performa pe scenă

a. Dans - învăţământ special

b. Dans - învăţământ integrat

**Secţiunea 3:**Teatru – dramă-joc - copiii vor performa pe scenă

a. Teatru-dramă-joc - învăţământ special

b. Teatru-dramă-joc - învăţământ integrat

**Secţiunea 4**: Muzică, Dans, Teatru-dramă-joc - momente înregistrate pe DVD

a. Muzică, Dans, Teatru-dramă-joc - învăţământ special

b. Muzică, Dans, Teatru-dramă-joc - învăţământ integrat

**Secţiunea 5**: Expoziţie decoraţiuni (lucrările elevilor - picturi, colaje, decoraţiuni, felicitări, podoabe, machete, vor fi expuse în holul Sălii Arcadia pentru a putea fi jurizate)

a. Expoziţie decoraţiuni - învăţământ special

b.Expoziţie decoraţiuni - învăţământ integrat

Secţiunea 4 este dedicată doar şcolilor participante din ţară şi celor din străinătate. Şcolile partenere din judeţul Bihor care vor să participe cu momente artistice vor participa direct, pe scenă.

Festivalul are ca şi tematică ,,Magia naturii”, astfel că fiecare participant trebuie să ţină cont de această temă atunci când îşi pregăteşte momentele pentru cele 5 secţiuni.

Locul de desfăşurare al Festivalului va fi Teatrul de Stat ,,Regina Maria” Oradea, Sala Arcadia, în 21 mai 2019, de la ora 10:00.

Pentru reuşita acestui eveniment vă rugăm să respectaţi programul activităţilor şi să ne transmiteţi informaţiile după cum urmează:

* Confirmarea primirii invitaţiilor prin e-mail în care să fie precizată dorinţa participării la festival, până în 15.04.2019, la următoarea adresa de e-mail**:** [**angelamarusca@yahoo.com**](mailto:angelamarusca@yahoo.com).
* Vă rugăm să trimiteţi în timp util fişa de înscriere pentru fiecare secţiune în parte (în funcţie de secţiunea pentru care optaţi). Această fişă o veţi completa după ce va avea loc selecţia pe care o veţi organiza la nivel de şcoală. **Toate fişele de înscriere vă rugăm frumos să le trimiteţi persoanei de contact, pe adresa de e-mail angelamarusca@yahoo.com.** Aceste fişe vor fi semnate şi ştampilate de către directorul instituţiei dumneavoastră, până vineri, 26 aprilie 2019.
* Lucrările pentru expoziţie vor trebui să aibă o etichetă cu denumirea şcolii, titlu, nume profesor coordonator şi nume elevi. Aceste lucrări vor fi trimise pe adresa şcolii (Strada Traian Lalescu nr.3, cod poştal 410174) până în data de 10 mai 2019 sau aduse la locul de desfăşurare al festivalului până în 21 mai 2019. Locul de desfăşurare este Sala Arcadia a Teatrului de Stat ”Regina Maria” Oradea, dar orice modificare va anunţată din timp.

Este important şi vă rugăm insistent să ţineţi cont de următoarele aspecte:

\* punctualitatea şi încadrarea în timp a momentelor (maxim 10 minute);

\* respectarea termenelor pentru trimiterea fişelor de înscriere, a lucrărilor şi DVD-urilor;

\* adecvarea momentelor artistice şi a lucrărilor la tema festivalului ,,Magia Naturii”;

\* pe scenă, pentru un singur moment poate urca un grup format din maxim 10 copii;

\* nu se percepe taxă de participare

Prestaţia elevilor pe scenă, dar şi lucrările vor fi jurizate de către un juriu de specialitate, format din reprezentanţi ai unor instituţii cultural-artistice de prestigiu din judeţul Bihor. Aceştia vor completa o fişă de evaluare în timpul momentului, iar în funcţie de punctajul obţinut se vor desemna câştigătorii. Toate şcolile participante vor primi diplomă de participare.

Deciziile juriului din concurs sunt irevocabile si nu pot fi contestate.

Fişă de evaluare

|  |  |  |  |
| --- | --- | --- | --- |
| Nr.crt. | *Criterii de performanţă*  *Secţiunile: Muzică, Dans, Teatru – dramă – joc, DVD* | Punctaj acordat | Observaţii |
| 1. | Calitatea execuţiei momentului artistic (ritmicitate, linie melodică, sincronizare, intonaţia etc) |  |  |
| 2. | Originalitatea momentului |  |  |
| 3. | Respectarea cerinţelor secţiunii(încadrare în timp, tipul deficienţei) |  |  |
| 4. | Impresie artistică (costumaţia, efecte de scenă) |  |  |
| 5. | Adecvarea momentului la tema festivalului ,,Magia naturii” |  |  |
|  | TOTAL PUNCTAJ |  |  |
| Nr. crt. | *Criterii de performanţă*  *Secţiunea Expoziţie - Decoraţiuni* |  |  |
| 1. | Originalitatea lucrărilor prezentate |  |  |
| 2. | Impresie artistică |  |  |
| 3. | Adecvarea lucrărilor la tema Festivalului ,,Magia naturii” |  |  |
| 4. | Calitatea execuţiei lucrărilor şi încadrarea într-un tot unitar |  |  |
|  | TOTAL PUNCTAJ |  |  |

Locurile I, II, III se vor acorda pentru fiecare secţiune. Juriul poate să decidă oferirea a două sau mai multe locuri I, II sau III (dacă există punctaje egale) sau oferirea de menţiuni ori premii speciale, doar dacă totalul premiilor obţinute nu depăşesc 30% din totalul participanţilor.

Programul pentru secţiunile 1 , 2 și 3 - ordinea intrării pe scenă şi ora vor fi comunicate cu minim 3 zile înaintea concursului, persoanelor de contact pe care dumneavoastră le-aţi scris pe fişa de înscriere.

Lucrările pentru secţiunile 4 și 5 (adică decorațiunile şi DVD-urile) vor fi trimise prin poştă de către şcolile din ţară şi străinătate, iar şcolile din Oradea şi din judeţul Bihor le vor aduce personal (lucrările) până la data stabilită în calendarul activităţilor.

În realizarea acestui Festival avem alături de noi partenerii:

* Inspectoratul Şcolar Judeţean Bihor
* Centrul Judeţean de Resurse şi Asistenţă Educaţională Bihor
* Consiliul Judetean Bihor
* Teatrul de Stat ,,Regina Maria” Oradea
* Direcţia Generală de Asistenţă Socială şi Protecţie a Copilului
* Universitatea din Oradea
* Palatul Copiilor şi Elevilor Oradea
* Liceul de Arte Oradea
* Direcţia Judeţeană pentru Cultură, Culte şi Patrimoniu Cultural Naţional Bihor
* ACTA Center
* Uniunea Femeilor Bihor
* Asociația Națională a Profesorilor Psihopedagogi ”Orizont”
* Diverşi sponsori

Pentru informaţii suplimentare nu ezitaţi să ne contactaţi:

[-angelamarusca@yahoo.com](mailto:-angelamarusca@yahoo.com); tel.0745 390.804 - Coordonator: Angela Maruşca

VĂ AŞTEPTĂM CU DRAG!

ORGANIZATORII